Rüüloomad
Rüüloomad (Loricifera) on loomade hõimkond, kuhu kuuluvad mikroskoopilised meres elavad organismid. Rüüloomasid on kirjeldatud 22 liiki 8 sugukonnast. Rüüloomad asustavad kõiki meresügavusi kõikidel laiuskraadidel. Nende keha on kaetud rüüga, millest ka nimi. Rüüloomad elavad merepõhjas, kleepudes sageli kiviklibule. Nad on lahksoolised. Rüüloomad avastas alles 1983. aastal Reinhardt Kristensen.